Neuvoston päätöslauselma, annettu 9 päivänä joulukuuta 1996, pienten ja keskisuurten yritysten, mukaan lukien hyvin pienet yritykset ja käsityöyritykset, kehitysmahdollisuuksien täysimittaiseksi toteuttamiseksi noudattaen yhtenäistä lähestymistapaa yritysympäristön parantamisen ja yrityksiä tukevien toimenpiteiden edistämisen osalta



Virallinen lehti nro C 018 , 17/01/1997 s. 0001 - 0005



NEUVOSTON PÄÄTÖSLAUSELMA, annettu 9 päivänä joulukuuta 1996, pienten ja keskisuurten yritysten, mukaan lukien hyvin pienet yritykset ja käsityöyritykset, kehitysmahdollisuuksien täysimittaiseksi toteuttamiseksi noudattaen yhtenäistä lähestymistapaa yritysympäristön parantamisen ja yrityksiä tukevien toimenpiteiden edistämisen osalta (97/C 18/01) EUROOPAN UNIONIN NEUVOSTO, joka Ottaa huomioon Euroopan yhteisön perustamissopimuksen, - komission 3 päivänä kesäkuuta 1994 antaman tiedonannon "Yhtenäinen ohjelma pienten ja keskisuurten yritysten ja käsityöyritysten hyväksi" sekä neuvoston 10 päivänä lokakuuta 1994 antaman päätöslauselman täysien kehittymismahdollisuuksien antamisesta kilpailutaloudessa pienten ja keskisuurten yritysten dynaamisuudelle ja innovointikyvylle, käsityöyritykset ja pienyritykset mukaan lukien (1), - monivuotisesta toimintaohjelmasta yhteisön yrityspolitiikan, erityisesti pieniä ja keskisuuria yrityksiä koskevan politiikan painopistealueiden tehostamiseksi sekä politiikan jatkuvuuden ja lujittamisen varmistamiseksi yhteisössä 14 päivänä kesäkuuta 1993 tehdyn neuvoston päätöksen 93/379/ETY (2) sekä neuvoston päätöksen kolmannesta monivuotisesta ohjelmasta pienten ja keskisuurten yritysten hyväksi Euroopan unionissa (1997-2000) (3), - yritysten, erityisesti pienten ja keskisuurten yritysten ja käsityöyritysten kilpailukyvyn vahvistamisesta sekä työllisyyden kehittämisestä 22 päivänä marraskuuta 1993 annetun neuvoston päätöslauselman (4), - komission 26 päivänä lokakuuta 1994 antaman tiedonannon, jossa korostetaan pienten ja keskisuurten yritysten sekä käsityöyritysten erityispiirteet huomioon ottavan erityisen yhteisön aloitteen tarpeellisuutta, - teollisuuden kilpailukyvystä ja yrityspalveluista 6 ja 7 päivänä marraskuuta 1995 tehdyt neuvoston päätelmät, - pienistä ja keskisuurista teollisuusyrityksistä (pk-yritykset) ja teknologisesta innovaatiosta 27 päivänä marraskuuta 1995 annetun neuvoston päätöslauselman (5), - Berliinissä 26 ja 27 päivänä syyskuuta 1994 pidetyn Euroopan käsityöyrityskonferenssin tulokset ja komission 12 päivänä joulukuuta 1995 antaman tiedonannon, jossa määritetään erityiset ensisijaiset aloitteet käsityöyritysten sekä pienten ja hyvin pienten yritysten kehittämiseksi, - komission 8 päivänä syyskuuta 1995 antaman tiedonannon ja pienten ja keskisuurten yritysten sekä käsityöyritysten edistämiseksi suoritettavien yhteisön toimien yhteensovittamisesta 22 päivänä huhtikuuta 1996 annetun neuvoston päätöslauselman (6), - Madridissa kokoontuneelle Eurooppa-neuvostolle annetun kertomuksen pk-yritysten merkityksestä työllisyyden, kasvun ja kilpailukyvyn edistämisessä Euroopan unionissa, panee kiinnostuneena merkille komission 10 päivänä heinäkuuta 1996 antaman tiedonannon yhtenäisestä ohjelmasta pienten ja keskisuurten yritysten ja käsityöyritysten hyväksi. PALAUTTAA MIELIIN - komission joulukuussa 1993 antaman kasvua, kilpailukykyä ja työllisyyttä koskevan valkoisen kirjan, jossa korostettiin pienten ja keskisuurten yritysten (pk-yritysten) tärkeää merkitystä yhteisön teollisuuden kilpailukyvylle, - komission 14 päivänä syyskuuta 1994 antaman tiedonannon "Euroopan unionin teollisuuden kilpailukykypolitiikka", yhteisön teollisuuden kilpailukyvyn vahvistamisesta 21 päivänä marraskuuta 1994 annetun neuvoston päätöslauselman (7) sekä 7 päivänä huhtikuuta 1995 tehdyt päätelmät teollisuuden kilpailukykyä koskevasta politiikasta, - Euroopan teollisuuden kilpailukykyä edistävän yhteisön toimintaohjelman täytäntöönpanosta 25 päivänä kesäkuuta 1996 tehdyn neuvoston päätöksen 96/413/EY (8), - komission luottamukseen perustuvan sopimuksen työllisyyden edistämiseksi Euroopassa, jonka tavoitteena on saada kaikki toimijat täysimääräisesti torjumaan työttömyyttä kattavan toimintasuunnitelman mukaisesti, - Firenzessä kokoontuneen Eurooppa-neuvoston päätelmät, joissa vaadittiin yhtenäistä lähestymistapaa, jota noudattaen kansalliset, alueelliset ja paikalliset viranomaiset, työmarkkinaosapuolet ja yhteisön toimielimet toimivat kukin konkreettisesti kasvun ja työllisyyden hyväksi, TUNNUSTAA, että - pk-yritykset vaikuttavat ratkaisevasti työpaikkojen luomiseen ja kilpailukykyyn Euroopan unionissa, - pk-yritysten jatkuva kehittäminen on erittäin tärkeää talouskasvun, alueellisen kehityksen ja sosiaalisen yhteenkuuluvuuden kannalta Euroopan unionissa, - useat eri tekijät rajoittavat pk-yritysten kasvua ja työpaikkojen syntymistä, - pk-yritykset toimivat monimutkaisessa yritysympäristössä, - on aiheellista vähentää yrittäjien hallinnollisia rasitteita ja yksinkertaistaa voimassa olevia sääntöja, - tarvitaan suurempia ponnisteluja sellaisen todelliseen yrittäjyyteen perustuvan kulttuurin elvyttämiseksi ja levittämiseksi, jonka ensisijaisena tavoitteena on luoda lisää työpaikkoja kaikille Euroopan unionin talouden aloille, ON TIETOINEN siitä, että yritysten kehittymistä ja pk-yrityksiä tehokkaasti tukevia toimenpiteitä suosivan lainsäädännöllisen ja hallinnollisen ympäristön luominen on toissijaisuusperiaatteen mukaisesti pääasiassa jäsenvaltioiden velvollisuus, I TOTEAA, ETTÄ komission yhtenäinen ohjelma pienten ja keskisuurten yritysten ja käsityöyritysten hyväksi on tarkoitettu - aloitteeksi, jolla pyritään parantamaan pk-yritysten hyväksi suunnattujen yksittäisten toimien yhdenmukaisuutta, tehokkuutta ja avoimuutta, - pitkäaikaisiksi yleisiksi puitteiksi pk-yritysten hyväksi tarkoitetun monivuotisen ohjelman toimien, komission ja jäsenvaltioiden yhteisten toimien sekä muiden pk-yritysten hyväksi suunnattujen yhteisön toimien toteuttamiselle, ottaen huomioon erityisesti ne uudet strategiset tavoitteet, jotka esitettiin pk-yrityspolitiikkaa koskevassa Madridin asiakirjassa ja joita korostettiin luottamukseen perustuvassa sopimuksessa työllisyyden edistämiseksi Euroopassa, ja että yhtenäisen ohjelman määritysten mukaisesti yhteisön yrityspolitiikan painopistealueet ovat - yritysympäristöä koskevan hallinnon ja sääntelyn yksinkertaistaminen ja parantaminen, - pk-yritysten rahoitusmahdollisuuksien parantaminen, - pk-yritysten toimintasuunnitelmien eurooppalaistaminen ja kansainvälistäminen erityisesti parempien tiedotus- ja yhteistyöpalvelujen avulla, - pk-yritysten kilpailukyvyn parantaminen ja tutkimuksen, innovaation, tietotekniikan ja koulutuksen hyödyntämisen helpottaminen, - yrittäjyyden edistäminen ja kohderyhmien tukeminen, MUISTUTTAA, ETTÄ - tärkeä askel kohti hallinnon yksinkertaistamista ovat yritysympäristön parantamis- ja yksinkertaistamiskomitean perustaminen ja sen toiminta osoituksena jäsenvaltioiden ja yhteisön yhteisestä sitoutumisesta hallinnollisen ympäristön parantamiseen tähtäävään politiikkaan, - yhteisön lainsäädäntöä on jo yksinkertaistettu monella tavalla, esimerkiksi ottamalla käyttöön yrityksen vaikutusta arvioiva järjestelmä ja tekemällä sisämarkkinoihin liittyvän lainsäädännön yksinkertaistamista koskeva SLIM-aloite (Simplification of Legislation in the Internal Market), TOTEAA, ETTÄ - pk-yrityksiä rasittavat hallinnolliset kokonaiskustannukset ovat edelleen korkeat, - uusien yritysten perustamismuodollisuudet ovat erityinen huolenaihe, - pk-yritykset ovat erittäin riippuvaisia sisäisistä rahoituslähteistä ja niiden on vaikea saada ulkopuolista rahoitusta, - kansainvälisen kaupan kulut ovat pk-yrityksille suhteellisesti suuremmat kuin suurille yrityksille, - huolimatta sisämarkkinoiden huomattavasta toteutumisesta ja siitä pk-yrityksille seuranneista eduista, erot EU:n lainsäädännön tulkinnassa ja kaupan tekniset esteet vaikeuttavat pk-yritysten täysimittaista sisämarkkinoihin osallistumista, TUNNUSTAA, että pk-yritykset eivät edelleenkään hyödy riittävästi monista yhteisön toimista ja ohjelmista suhteessa niiden osuuteen taloudellisessa toiminnassa ja niiden mahdollisuuksiin lisätä työpaikkoja, ja että - yhteisön rahoitusvälineitä on suunnattava enemmän pk-yritysten kehittämiseen, - on olemassa tekijöitä, jotka haittaavat pk-yritysten osallistumista julkisiin hankintoihin ja joihin olisi puututtava, - pk-yritysten osallistumista ammatillisiin ja johdon koulutusohjelmiin olisi lisättävä, - pk-yrityksiä ja käsityöyrityksiä edustavia järjestöjä on tarpeen kuulla valmisteltaessa niitä koskevia toimenpiteitä ja politiikkoja Euroopan tasolla; II KEHOTTAA JÄSENVALTIOITA JA KOMISSIOTA tutkimaan toisiaan kuullen, missä määrin pk-yritysten yritysympäristöä voitaisiin parantaa puuttumalla oikeudellisista, rahoituksellisista ja hallinnollisista puitteista johtuviin rakenteellisiin pk-yritysten kehittymisen esteisiin, ja tätä varten - kehittämään hallinnon ja sääntelyn yksinkertaistamista, joka perustuu yritysympäristön parantamis- ja yksinkertaistamiskomitean työhön ja jossa keskitytään pk-yrityspolitiikkaa koskevassa Madridin asiakirjassa määritettyihin painopisteisiin, - edistämään yritysten rahoituksen hoitamista koskevien näkemysten vaihtoa jäsenvaltioiden kesken, - nopeuttamaan sisämarkkinoita koskevien direktiivien täysimääräistä täytäntöönpanoa, erityisesti julkisten hankintojen, sijoituspalveluiden ja vakuutusten alalla, - perustamaan mahdollisimman pian, jollei näin ole jo tehty, yksi tai useampi yhteydenpidosta vastaava taho, joka auttaa pk-yrityksiä käsittelemään yhteisön sisäisiä kaupan esteitä hallinnollisesta yhteistyöstä sisämarkkinoita koskevan lainsäädännön soveltamiseksi 8 päivänä heinäkuuta 1996 annetun neuvoston päätöslauselman (9) mukaisesti - edistämään vastavuoroisen tunnustamisen periaatteen omaksumista standardien alalla pk-yritysten teknisten kaupan esteiden vähentämiseksi ja sen varmistamiseksi, että Euroopan parlamentin ja neuvoston 13 päivänä joulukuuta 1995 tekemää päätöstä N:o 3052/95/EY keskinäisen tiedotusmenettelyn luomisesta sellaisia kansallisia toimenpiteitä varten, joissa poiketaan tavaroiden vapaan liikkuvuuden periaatteesta yhteisön sisällä (10), noudatetaan tehokkaasti, - helpottamaan pk-yritysten osallistumista kansallisiin ja yhteisön ohjelmiin ja muihin tukitoimenpiteisiin, - edistämään koulutusohjelmien mukauttamista pk-yritysten tarpeita vastaaviksi, - edistämään naisyrittäjien, yhteisyritysten vetäjien, nuorten ja epäedullisessa asemassa olevista ryhmistä tulevien yrittäjien osallistumista toimintaohjelmiin parantaakseen heidän mahdollisuuksiaan osallistua koulutukseen sekä käyttää hyväkseen paikallisia palveluja ja yhteistoimintaverkostoja, III KEHOTTAA KOMISSIOTA yhdessä jäsenvaltioiden kanssa jatkamaan parhaiden toimintatapojen tiivistä vaihtoa jäsenvaltioiden välillä yhteisön voimassa olevien ohjelmien avulla, jotka keskittyvät: - yrityskulttuurin ja yrittäjyyden edistämiseen kaikilla tasoilla, erityisinä painopisteinä opetus- ja koulutusjärjestelmät sekä nuorten yrittäjien kannustaminen, - kaupan ja jakelualan yritysten kehittämisen kannustamiseen, mukaan lukien maaseutu- ja kaupunkialueiden kaupan merkityksen painottaminen, helpottamaan pk-yritysten osallistumista tietoyhteiskuntaan käynnistämällä sarja parhaiden toimintatapojen levittämiseen tähtääviä kokeiluhankkeita ja levittämällä niiden tuloksia tietoyhteiskuntaa koskevan yhteisön toimintasuunnitelman puitteissa, IV KEHOTTAA KOMISSIOTA panemaan täysimääräisesti täytäntöön yhteisön yrityspolitiikkaan sekä muihin yhteisön politiikkoihin perustuvat toimenpiteet, erityisesti - jatkamalla yhteisön lakiehdotusten kustannus-hyöty -suhteen arviointijärjestelmänsä parantamista ja erityisesti saattamalla loppuun yritystoimintaan kohdistuvia vaikutuksia koskevan arviointijärjestelmänsä tarkistaminen, - jatkamalla sisämarkkinalainsäädännön yksinkertaistamisen kokeiluhanketta (SLIM) ja pohtimalla yhdessä jäsenvaltioiden kanssa laajempien toimien kohdealueita, - parantamalla sellaisten sisämarkkinoiden toimintaa haittaavia tekijöitä koskevien valitusten käsittelymenettelyjä, joita yritykset, mukaan lukien pienet ja keskisuuret yritykset, ovat jättäneet, - parantamalla pk-yritysten mahdollisuuksia saada riskipääomaa Euroopan investointirahaston (EIR) rahoituspalvelujen välittäjien pääomaan tekemien sijoitusten kautta, - kehittämällä tarpeen mukaan jäsenvaltioiden omien yritystukiverkkojen puitteissa eurotiedotuskeskuksia pk-yritysten ensimmäisiksi tietolähteiksi, joiden kautta ohjataan kyselyt soveltuville verkoille ja palvelujen tarjoajille, mikä helpottaa kaikkien pk-yritysten osallistumista yhteisön koko ohjelmavalikoimaan, - etsimällä tapoja, joilla pk-yritykset voivat täysimittaisesti osallistua kaikkiin yhteisön ohjelmiin, ottaen samalla huomioon komission aikomuksen toimittaa jäsenvaltioille vuoden 1997 loppuun mennessä suositus siitä, miten pk-yritysten osallistumista yhteisön politiikkoihin ja ohjelmiin voidaan lisätä, - esittämällä kattavia toimenpiteitä, joiden avulla poistetaan pk-yritysten julkisiin hankintoihin osallistumista haittaavia tekijöitä ja joihin sisältyy sen varmistaminen, että eurooppalainen taloudellinen etuyhtymä (EEIG) voi tehdä tasavertaisena tarjouksia julkisista hankinnoista, ja antamaan tätä asiaa koskeva tiedonanto vuoden 1996 loppuun mennessä, - kannustamalla pk-yrityksiä aloittamaan tai kehittämään toimintaa toisessa jäsenvaltiossa, erityisesti poistamalla kansalliset rajat ylittävän investoinnin ja yhteisyritysten perustamisen esteitä Euroopan unionin sisällä, - parantamalla eurooppalaisten pk-yritysten tietoisuutta pk-yritysten strategisesta etenemisestä kolmansissa maissa ja parantamalla eurooppalaisten pk-yritysten pääsyä näihin maihin voimassa olevien yhteisön ohjelmien avulla, - helpottamalla pk-yritysten osallistumista yhteisön tutkimusta ja teknistä kehitystä koskeviin (TTK) ohjelmiin ja rohkaisemalla kansalliset rajat ylittävää, kaupallisesti suuntautunutta teknologista kehitystä tehokkaammalla tiedotuksella ja myynninedistämisellä sekä paremmilla valinta- ja johtamismenetelmillä, mukaan lukien lyhyemmät viiveet päätöksissä ja maksuissa, V TUUNUSTAA, ETTÄ: - pienillä ja hyvin pienillä yrityksillä on tärkeä merkitys kasvun kannalta ja että ne luovat suhteellisesti paljon uusia työpaikkoja, - yhteisön kykyä luoda työpaikkoja voidaan tehostaa parantamalla pienten ja hyvin pienten yritysten yritysympäristöä sekä yhteisön että jäsenvaltioiden tasolla, - pienet ja hyvin pienet yritykset eivät hyödy riittävästi monista yhteisön toimista ja ohjelmista, - monimuotoisesta yritysympäristöstä aiheutuvat rasitteet ovat raskaimpia pienille ja hyvin pienille yrityksille, - jotkut yhteisön rahoitusvälineet olisi suunnattava paremmin pienten ja hyvin pienten yritysten tarpeita vastaaviksi, - pienten ja hyvin pienten yritysten osuutta ammatillisiin ja johdon koulutusohjelmiin olisi lisättävä, KOROSTAA, että pienillä ja hyvin pienillä yrityksillä on keskeinen merkitys paikallisessa kehittämisessä ja työllistämisessä ja että naiset, nuoret yrittäjät ja epäedullisessa asemassa olevista ryhmistä olevat yrittäjät ovat yhä tärkeämmässä asemassa perustettaessa uusia pieniä ja hyvin pieniä yrityksiä; KEHOTTAA JÄSENVALTIOITA JA KOMISSIOTA: tunnustamaan konkreettisella tavalla käytännössä pienten ja hyvin pienten yritysten erityisen työllisyyttä luovan ja sitä ylläpitävän merkityksen Euroopan unionissa ja ne erityisesti tähän kokoluokkaan kuuluvien yritysten vaikeudet, jotka johtuvat monimutkaisesta yritysympäristöstä, ja tämän vuoksi ottamaan yhteisön nykyisissä toimenpiteissä huomioon pienten ja hyvin pienten yritysten erityiset ja ensisijaiset tarpeet seuraavien toimien avulla: - edistämällä kohdennettua hallinnon ja sääntelyn yksinkertaistamista, - tehostamalla paikallisia kehitys- ja työllistämishankkeita, - käynnistämällä erityisesti pienille ja hyvin pienille yrityksille tarkoitettuja tiedonjakelu- ja yhteydenpitotoimenpiteitä voimassa olevien ohjelmien puitteissa, - kiinnittämällä huomiota pienten ja hyvin pienten yritysten tarpeisiin yhteiseen rahaan siirtymisen yhteydessä, erityisesti ajoituksen ja tiedottamisen osalta, - parantamalla mahdollisuuksia osallistua yhteisön ohjelmiin ja erityisesti käyttää hyväkseen rakennerahastoja, - edistämällä pieniä ja hyvin pieniä yrityksiä edustavien järjestöjen kuulemista valmisteltaessa niitä koskevia toimia sekä kansallisella että Euroopan tasolla, Ja KEHOTTAA KOMISSIOTA järjestämään yhdessä jäsenvaltioiden kanssa parhaiden menettelytapojen vaihtoa kansallisella tasolla pieniä ja hyvin pieniä yrityksiä sekä käsityöyrityksiä tukevien järjestelmien parantamiseksi, ottaen huomioon näihin ryhmiin kuuluvien yritysten erityistarpeet, muun muassa sopivat ohjelmiin osallistumisjärjestelyt, KEHOTTAA KOMISSIOTA lisäksi - jatkamaan pienten ja hyvin pienten yritysten rahoitusympäristöä parantavien uutta luovien toimenpiteiden kehittämistä puuttumalla erityisesti yritysrahoituksen saantia vaikeuttaviin tekijöihin, - varmistamaan pienten ja hyvin pienten yritysten mahdollisuus osallistua tietoyhteiskuntaan yhteisön toimintasuunnitelman yhteydessä, - edistämään pienten ja hyvin pienten yritysten osallistumista alihankkijoina yhteisön TTK-ohjelmiin kuuluviin hankkeisiin niiden toteutusvaiheessa. (1) EYVL N:o C 294, 22.10.1994, s. 6. (2) EYVL N:o L 161, 2.7.1993, s. 68. (3) EYVL N:o L 6, 10.1.1997, s. 25. (4) EYVL N:o C 326, 3.12.1993, s. 1. (5) EYVL N:o C 341, 19.12.1995, s. 3. (6) EYVL N:o C 130, 3.5.1996, s. 1. (7) EYVL N:o C 343, 6.12.1994, s. 1. (8) EYVL N:o L 167, 6.7.1996, s. 55. (9) EYVL N:o C 224, 1.8.1996, s. 3. (10) EYVL N:o L 321, 30.12.1995, s. 1.